**Dodatok č. 1/2015 k smernici č. 1/2012 k výkonu a organizácii komisionálnych skúšok**

Týmto dodatkom sa mení a dopĺňa smernica č. 1/2012 k výkonu a organizácii komisionálnych skúšok.

**Zmeny:**

**V Čl. 3 Dôvody na komisionálne skúšky** – **sa nahrádza novým znením**

Nové znenie

**Čl. 3**

**Dôvody na komisionálne**  **skúšky**

(1) Žiak sa klasifikuje podľa výsledkov komisionálnej skúšky

a) ak vykonáva rozdielovú skúšku v stredných školách,

b) ak je skúšaný v náhradnom termíne,

c) ak žiak alebo zákonný zástupca požiada o preskúšanie žiaka,

d) ak sa preskúšanie koná na podnet riaditeľa školy,

e) ak vykonáva opravné skúšky,

f) v štúdiu podľa individuálneho učebného plánu v stredných školách,

g) v prípade oslobodenia žiaka od povinnosti dochádzať do školy,

h) pri praktických skúškach a skúškach z hlavného odboru štúdia na konci prvého a druhého polroka na školách so vzdelávacím programom umeleckého zamerania a konzervatóriách,

**i) pri plnení osobitného spôsobu školskej dochádzky**,

j) pri individuálnom vzdelávaní podľa § 24,

k) vo vzdelávaní v základných školách na získanie nižšieho stredného vzdelania podľa § 30 ods. 5,

l) vo vzdelávaní v stredných odborných školách na získanie nižšieho stredného vzdelania podľa § 42**ods. 4.**

a) Zmenu študijného odboru alebo učebného odboru povoľuje riaditeľ DA spravidla nazačiatku školského roku. Podmienkou na povolenie zmeny je zdravotná spôsobilosť žiaka na štúdium a spôsobilosť na vykonávanie povolania, na ktoré sa má pripravovať v novozvolenom študijnom alebo učebnom odbore a úspešné vykonanie rozdielovej skúšky, ak ju riaditeľ určil. (**mení** § 34 **ods. 2** zákona č. 245/2008 Z. z. o výchove a vzdelávaní (školský zákon).

Podmienkou prestupu žiaka do inej strednej školy je úspešné vykonanie rozdielovej skúšky, ak ju riaditeľ školy určil.

Žiakovi prijatému na učebného odboru možno povoliť len zmenu na iný učebný odbor.

(2) Ak nemožno žiaka vyskúšať a klasifikovať v riadnom termíne v prvom polroku, žiak sa za prvý polrok neklasifikuje; riaditeľ školy určí na jeho vyskúšanie a klasifikovanie náhradný termín, a to spravidla tak, aby sa klasifikácia mohla uskutočniť najneskôr do dvoch mesiacov po skončení prvého polroka.

(3) Ak nemožno žiaka vyskúšať a klasifikovať v riadnom termíne v druhom polroku, žiak je skúšaný aj klasifikovaný za toto obdobie spravidla v poslednom týždni augusta a v dňoch určených riaditeľom školy.

(4) Žiak, ktorý má na konci druhého polroka prospech nedostatočný najviac z dvoch povinných vyučovacích predmetov alebo dosiahol neuspokojivé výsledky v slovnom hodnotení, môže na základe rozhodnutia riaditeľa školy vykonať z týchto predmetov opravnú skúšku.

(5) Opravnú skúšku môže vykonať aj žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku.

(6) Termín opravných skúšok určí riaditeľ školy tak, aby sa opravné skúšky

a) podľa odseku 3 vykonali najneskôr do 31. augusta; žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra, a žiakovi, ktorý bol klasifikovaný podľa odseku 2, najneskôr do 15. októbra,

b) podľa odseku 4 vykonali najneskôr do klasifikačnej porady za druhý polrok.

(7) Žiak, ktorý bez závažných dôvodov nepríde na opravnú skúšku, sa klasifikuje z vyučovacieho predmetu, z ktorého mal vykonať opravnú skúšku, stupňom prospechu nedostatočný.

(8) Žiak **nadväzujúcej formy odborného vzdelávania a prípravy a externej formy štúdia** sa neklasifikuje zo správania.

Ostatné ustanovenia Smernice č. 1/2012 k výkonu a organizácii komisionálnych skúškach sú týmto Dodatkom nedotknuté.

Tento dodatok nadobúda platnosť a účinnosť dňom 01.09.2015.

V Žiline dňa 14.08.2015

......................................................

Ing. Rudolf Michalec

riaditeľ DA

Rozdeľovník k spisu:

ZRŠ: ..............................................................

Zborovňa A,B: ...............................................

ŠD: .................................................................